open-index/open-wikipedia-markdown huggingface dataset:
1768

[thumb|230px|right| [ஜனவரி 9: பிலிப் ஆஸ்ட்லி சர்க்கஸ்]]
**1768** (**[[ரோம எண்ணுருக்கள்|MDCCLXVIII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 9 - பிலிப் ஆஸ்ட்லி என்பவர் முதன் முதலாக நவீன சர்க்கஸ் காட்சியை லண்டனில் நடத்தினார்.
* மே 10 - மூன்றாம் ஜோர்ஜ் மன்னனைப் பெரிதும் குறை கூறி ஜோன் வில்க்ஸ் என்பவர் எழுதிய கட்டுரையை அடுத்து அவர் சிறைப் பிடிக்கப்பட்டார். இதை அடுத்து லண்டனில் பெரும் கலவரம் மூண்டது.
* ஆகஸ்ட் 8 - ஜேம்ஸ் குக் தனது முதலாவது நாடுகாண் பயணத்தை பிளைமவுத்தில் இருந்து ஆரம்பித்தார்.
* டிசம்பர் 1 - அடிமைகளை ஏற்றிச் சென்ற பிரெடென்ஸ்போர்க் என்ற கப்பல் நோர்வேயில் மூழ்கியது.
* டிசம்பர் 6 - பிரித்தானிக்கா கலைக்களஞ்சியம் முதல் பிரதி வெளிவந்தது.
* டிசம்பர் 21 - நேபாளம் ஒரு குடையின் கீழ் கொண்டுவரப்பட்டு இன்றுவரையுள்ள நாடு தோற்றுவிக்கப்பட்டது.

## நாள் அறியப்படாதவை
* கூர்க்காக்கள் நேபாளத்தைக் கைப்பற்றினர்.

## பிறப்புகள்
* மார்ச் 21 - ஜோசப் ஃபூரியே, பிரெஞ்சுக் கணிதவியலாளர் (இ. 1830)

## இறப்புகள்

## 1768 நாற்காட்டி

## மேற்கோள்கள்

பகுப்பு:1760கள்
பகுப்பு:1768
பேர்ள் துறைமுகம்

[thumb|right|450px|பேர்ள் துறைமுகத்தின் ஒரு காட்சி. துறைமுகத்தின் நடுவில் [போர்ட் தீவு உள்ளது.]]
thumb|right|250px|செய்மதியில் இருந்து பேர்ள் துறைமுகத்தின் காட்சி. ஹொனலூலு விமான நிலையம் வலது பக்க மூலையில் உள்ளது.
**பேர்ள் துறைமுகம்** (*Pearl Harbor*) ஐக்கிய அமெரிக்காவின் ஹவாய் மாநிலத்தின் தலைநகர் ஹொனலூலுவின் மேற்கே அமைந்துள்ள ஒவாகு தீவில் உள்ள ஒரு துறைமுகம். இத்துறைமுகத்தின் மிகப் பெரும்பாலான பகுதிகளும் அதைச் சுற்றியுள்ள இடங்களும் ஐக்கிய அமெரிக்காவின் ஒரு முக்கிய கடற்படைத்தளமும் ஐக்கிய அமெரிக்கப் பசிபிக் கடற்படையின் தலைமையகமும் ஆகும். ஜப்பானியர்கள் இத்துறைமுகத்தின் மீது டிசம்பர் 7, 1941 ஆம் ஆண்டில் நடத்திய குண்டுத் தாக்குதல் ஐக்கிய அமெரிக்காவை இரண்டாம் உலகப் போரில் ஈடுபட வைத்தது.

## ஜப்பானியரின் தாக்குதல்

பேர்ள் துறைமுகம் மீதான திடீர்த் தாக்குதல் ஐக்கிய அமெரிக்காவைத் திகைக்க வைத்தது எனலாம். டிசம்பர் 7, 1941 அதிகாலை ஜப்பான் பேரரசின் கடற்படையின் நீர்மூழ்கிக் கப்பல்களும் விமானங்களும் தளபதி இசரோக்கு யமமோட்டோ தலைமையில் இத்துறைமுகம் மீது திடீர்த் தாக்குதலை மேற்கொண்டன. இத்தாக்குதல் நடத்தப்படக்கூடும் என ஏற்கனவே அமெரிக்கா அறிந்திருக்க ஏதுநிலை இருந்திருந்தாலும் அமெரிக்கா இத்தாக்குதலுக்குத் தயாராக இருக்கவில்லை. அன்று காலை 6:09 மணிக்கு ஆறு விமானத் தாங்கிக் கப்பல்களில் இருந்து 181 விமானங்கள் குண்டு மழை பொழிய ஆரம்பித்தன. அமெரிக்கக் கடற்படைக் கப்பல்களும் இராணுவத் தளங்களும் அழிக்கப்பட்டன. மொத்தமாக 21 கப்பல்கள் அழிக்கப்பட்டு 2,350 பேர் கொல்லப்பட்டனர். இவர்களில் 68 பேர் பொது மக்கள். 1,178 பேர் படுகாயமடைந்தனர். இத்தாக்குதலை அடுத்து ஐக்கிய அமெரிக்கா இரண்டாம் உலகப் போரில் நேரடியாகக் குதித்தது.

## வெளி இணைப்புகள்

* பேர்ள் துறைமுகத் தாக்குதல் 
* பேர்ள் துறைமுக வரலாறு 

பகுப்பு:ஹவாய்
பகுப்பு:துறைமுகங்கள்
சுண்டன் வள்ளம்

**சுண்டன் வள்ளம்** என்பது கேரளத்துக்கே சிறப்பான பாம்பு வடிவப் படகு ஆகும் (வள்ளம் = படகு). இது கேரளத்தின் கலைச்சின்னங்களுள் ஒன்றாகக் கருதப்படுகிறது. வள்ளங்களி எனப்படும் படகுப்போட்டியில் இவை முதன்மையாகப் பயன்படுத்தப்படுகின்றன.

சுண்டன் வள்ளங்கள் 100 முதல் 158 அடி வரை நீளம் கொண்டவை. வள்ளத்தின் பின்பாகம் 20 அடி உயரத்தில் இருக்கும். முன்பாகம் நீளத்தில் கூர்மையாக இருக்கும். படகில் நூறு ஆட்களுக்கும் மேல் அமர முடியும்.

இந்த வள்ளங்கள் செய்ய அஞ்சிலி மரம் எனப்படும் அயனி மரம், தேக்கு, கடம்ப மரம் போன்றவை பயன்படுத்தபடுகின்றன.

## அலங்காரம்
சுண்டன் வள்ளம் தங்க நாடாக்கள் கொண்டு அலங்கரிக்கப்பட்டிருக்கும். ஒன்றோ இரண்டோ முத்துக்குடைகளும் ஒரு கொடியும் சுண்டன் வள்ளத்தில் காணப்படும்.

## மரபும் வழக்கங்களும்
ஒவ்வொரு படகும் ஒரு கிராமத்திற்கு உரித்தானது. ஊர் மக்கள் அந்தப் படகினைக் கடவுளாக வணங்குகின்றனர். ஆண்கள் மட்டுமே படகுகளைத் தொடவியலும். மேலும் அவர்கள் செருப்பு அணியாமல் வெறும் காலிலேயே படகைத் தொடவேண்டும். படகானது நீரில் ஊறாமல் இருக்கவும் படகைச் செலுத்தும் போது நீருடன் உராய்வதால் ஏற்படும் எதிர்விசையைக் குறைக்கவும் வள்ளத்தின் வெளிப்புறம் மீன் எண்ணெய், தேங்காய் ஓட்டின் சாம்பல், முட்டை ஆகியவற்றைப் பூசுவர். 

## மேற்கோள்கள்


## மேலும் பார்க்க
* கெட்டு வள்ளம்

பகுப்பு:கேரளம்
பகுப்பு:நீரூர்திகள்
பகுப்பு:கேரளத்தில் நடக்கும் படகுப் போட்டிகள்
காமம்

**காமம்** (*Kāma*, சமசுகிருதம், பாளி; தேவநாகரி: काम) என்பது ஆசை, விருப்பம், புலன் சார்ந்த இன்பம், காதல் மற்றும் வாழ்க்கையின் பிற இன்பங்களையும் பொதுவாக குறிக்கக்கூடிய சொல். இந்து சமய தத்துவத்தில் காமம் என்பது நான்கு புருஷார்த்தங்களில் ஒன்றாகும்.

## மதங்களின் பார்வையில்
### சைவ, வைணவ மதங்களில்
சைவ, வைணவ மதங்களில், காமம் என்பது நான்கு புருஷார்த்தங்களுள் ஒன்று. ஒரு மனிதனின் வாழ்க்கையில் அடைய வேண்டிய குறிக்கோள்களுள் ஒன்றாக காமம் கருதப்படுகிறது. எனினும் அறம், மற்றும் பொருளுக்கு பின்பே காமம் முக்கியத்துவம் வாய்ந்ததாக கருதப்படுகிறது. அறம், பொருள், காமம் ஆகிய மூன்றையும் வாழ்க்கையில் முறையாக கடைபிடித்தால் வீடுபேறு கிடைக்கும் என சைவ, வைணவ மதங்களில் நம்பப்படுகிறது. சைவ சமயத்தில் காமத்தின் அதிபதியாக காம தேவன் கருதப்படுகிறார்.

### பௌத்தம்
இந்து மதத்தைப் போல் அல்லாது, பொதுவாக பௌத்தத்தில் அதுவும் குறிப்பாக தேரவாத பௌத்தத்தில் காமம் பொதுவாக ஏற்றுக்கொள்ளப்படுவதில்லை. புத்தரே போதி நிலை அடைவதற்காக காமத்தைத் துறந்தார். பௌத்த துறவிகள் காமத்தை முற்றிலும் துறந்தாலும், பொது மக்கள் தவறான நடத்தைக் கொள்ளக்கூடாது என்பதை மட்டுமே கூறுகிறது (*காமேஸு மிச்சாசார*). எனினும் வஜ்ரயான பௌத்ததில் காமத்தை குறித்து இவ்வளவு கடுமையான கருத்துகள் இல்லை.

### கிறித்தவம்
கிறித்தவ மதத்தை பொறுத்தவரை காமம் ஏழு தலையான பாவங்களில் ஒன்றாக கருதப்படுகிறது. காமத்தில் மூழ்கி கிடப்பவர்கள் மறு உலகில் நரகத்திற்கு செல்வர் என நம்பப்படுகிறது.

## இவற்றையும் பார்க்க
* புருஷார்த்தம்
* காம சாஸ்திரம்
* காம சூத்திரம்
* காம தேவன்

## மேற்கோள்கள்

## உசாத்துணை
* அயர்லாந், ஜான். (trans.) (1983). *Dhammika Sutta: Dhammika (excerpt)* (Sn 2.14). Retrieved 5 Jul 2007 from "Access to Insight" at http://www.accesstoinsight.org/tipitaka/kn/snp/snp.2.14.irel.html.
* Khantipalo, Bhikkhu (1982, 1995). *Lay Buddhist Practice: The Shrine Room, Uposatha Day, Rains Residence* (The Wheel No. 206/207). Kandy: Buddhist Publication Society. Retrieved 5 Jul 2007 from "Access to Insight" at http://www.accesstoinsight.org/lib/authors/khantipalo/wheel206.html.
* Sri Lanka Buddha Jayanti Tipitaka Series (n.d.) (SLTP). ** (AN 5.1.3.8, in Pali). Retrieved 3 Jul 2007 from "MettaNet-Lanka" at http://mettanet.org/tipitaka/2Sutta-Pitaka/4Anguttara-Nikaya/Anguttara3/5-pancakanipata/003-pancangikavaggo-p.html .
* Thanissaro Bhikkhu (trans.) (1997a). *Dvedhavitakka Sutta: Two Sorts of Thinking* (MN 19). Retrieved 3 Jul 2007 from "Access to Insight" at http://www.accesstoinsight.org/tipitaka/mn/mn.019.than.html.
* Thanissaro Bhikkhu (trans.) (1997b). *Samadhanga Sutta: The Factors of Concentration* (AN 5.28). Retrieved 3 Jul 2007 from "Access to Insight" at http://www.accesstoinsight.org/tipitaka/an/an05/an05.028.than.html.


பகுப்பு:உணர்ச்சிகள்
பகுப்பு:மனித உணர்வுகள்
பகுப்பு:ஆன்மீகக் கொள்கை
காம தேவன்

**காம தேவன்** (*Kamadeva* அல்லது *Manmatha*) என்பது காமத்தின் அதிபதியாக விளங்கும் ஓர் தமிழரின் கடவுள் ஆவார். இவருக்கு **ராகவிருந்தன்**, **அனங்கன்**, **கந்தர்வன்**, **மன்மதன்**, **மனோசித்**, **ரதிகந்தன்**', **மதனன்**, **புஷ்பவனன்**, **மாறன்** **புஷ்பதானுவன்**, **வசந்தன்** போன்ற பிற பெயர்களும் உண்டு.

காம தேவன் வில்லம்பு எய்திய ஒரு அழகான இளைஞனாக சித்தரிப்படுகிறார். அவருடைய வில் கரும்பால் ஆனது, அதனுடைய நாண் தேனீக்களால் உருவாக்கப்பட்டது, காம தேவனின் அம்பு ஐந்து வித நறுமண மலர்களால் ஆனது. காம தேவனின் வாகனம் கிளி. ரதி தேவி காமதேவனின் துணையாக உள்ளார். காமதேவனுக்குரிய பருவம் வசந்த காலம்.

## தோற்றம்

புராணங்களில் படி, காம தேவன் பிரம்ம தேவனின் மானசீக புதல்வன் ஆவார். சில புராணங்களில் இவர் திருமாலின் மகனாகவும் கருதப்படுகிறார். திருமால் கண்ணனாக அவதரித்த போது, காம தேவன் கண்ணன் - ருக்மினியின் மகன் பிரதுயும்னனாக அவதரித்தார்.  இவரை பிரம்மாவின் தம்பி என்று கூட கூறுகின்றனர்.

## புராணக் கதைகள்
### காமத்தகனம்

காம தேவன் சிவனால் எரிக்கப்பட்ட கதை மிகவும் பரவலாக அறியப்பட்டுள்ளது. அக்கதை பின் வருமாறு.

கைலாயத்தில் ஆழ்ந்த தியானத்தில் இருக்கும் சிவபெருமான் பார்வதியை மணக்க வேண்டி, காம தேவன் சிவனை நோக்கி மலரம்புகளை எய்து விடுகிறார். இதனால் கோபம் கொண்ட சிவன், தனது முக்கண்ணைக்கொண்டு காம தேவனை எரித்து விடுகிறார். இதனைத் தெரிந்து கொண்ட ரதிதேவி சிவனிடம் தன் கணவனை உயிர்ப்பிக்குமாறு மன்றாடுகிறாள். காமத்துக்கு எவ்வாறு உருவம் இல்லையோ அவ்வாறே காம தேவனுக்கு உருவமில்லை எனக்கூறி உருவமற்ற நிலையில் காமதேவனை உயிர்ப்பிக்கிறார். பின்னர், திருமால் கண்ணனாக அவதரிக்கும் போது, காம தேவன் கண்ணனின் மகனாக அவதிரிப்பார் எனவும், அதன் பின்னர் காம தேவனின் தேகம் திரும்பி விடும் எனவும் சாப விமோசனம் குறித்தும் கூறுகிறார்.

## காயத்திரி மந்திரம்

காம தேவனுக்குரிய காயத்ரி மந்திரம் கீழ்க்கண்டவாறு

**காமதேவாய விதுமகே புட்பதேவாய தீமகி**
**தன்னோ அனங்கப் பரஞ்சோதியது**

## இவற்றையும் பார்க்கவும்
*காம சூத்திரம்
*பண்டைய தமிழகத்தில் காதல் திருவிழா
*காமன் பண்டிகை

## மேற்கோள்கள்


பகுப்பு:காமம்
பகுப்பு:இந்துக் கடவுள்கள்
குழுப் பாலுறவு

**குழுப் பாலுறவு** எனப்படுவது இரண்டிற்கும் மேற்பட்டோர் இணைந்து பாலுறவுச் செயற்பாடுகளில் ஈடுபடுவதாகும். இருவர் இணைந்து மேற்கொள்ளும் எல்லாப் பாலுறவுச் செயற்பாடுகளும் பலர் இணைந்து மட்டும் மேற்கொள்ளக்கூடிய பாலுறவுச் செயற்பாடுகளும் குழுப்பாலுறவில் இடம்பெறுகின்றன. ஒத்த பாலினர் மட்டுமோ அல்லது இருபாலினருமோ அவரவர் பாலியல் நடத்தைகளுக்கேற்ப குழுப் பாலுறவில் பங்குபெறுகின்றனர். குழுப்பாலுறவுக்காகவே விருந்துகள் ஏற்பாடு செய்யப்படுவதுண்டு. குழுப்பாலுறவின் பிரதான நோக்கம் பாலின்பம் ஆகும்.

## மேற்கோள்கள்

பகுப்பு:பாலியல் நடத்தைகள்
மேற்கத்தைய பாலியல் புரட்சி

பாலுறவு கொள்ளல், உடல்ரீதியான பாலியல் வெளிப்படுத்தல், பாலுறவு தொடர்பான கருத்துப் பரிமாற்றம் போன்ற பாலுறவு தொடர்பான பல விடயங்களில் 1960 கள் தொடக்கம் மேற்கில் ஏற்பட்ட புரட்சிகர மாற்றங்கள் **மேற்கத்தைய பாலியல் புரட்சி** எனப்படும்.  இந்தப் புரட்சியை மேற்கில் இடம்பெற்ற ஒரு புரட்சி என்று குறிப்பது முக்கியம். தமிழ்ச் சூழலில் பாலுறவுக்கும் மேற்கத்தைய சூழலில் பாலுறவுக்கும் பல சமூக, பண்பாடு, அரசியல் பாலின நோக்கில் பாரிய வேறுபாடுகள் உண்டு.

பகுப்பு:புரட்சிகள்
பகுப்பு:பாலியலும் சமூகமும்
பாலுறவு

[thumb|இரண்டு ஆப்பிரிக்க [சிங்கம்|சிங்கங்கள் பாலுறவில் ஈடுபடுதல்]]
thumb|250px|right|மனிதப் பாலுறவு

**பாலுறவு** (உடலுறவு) எனப்படுவது பாலியல் ரீதியாக இனப்பெருக்கும் விலங்குகள் தம் பாலுறுப்புக்களைப் பயன்படுத்தி உறவு கொள்ளுதலாகும். இனப்பெருக்கத்துக்காக மட்டுமின்றி இன்பத்துக்காகவும் பாலுறவு நடைபெறுகிறது. வழக்கமான ஆணுக்கும் பெண்ணுக்குமிடையிலான புணர்ச்சி தவிர ஓரினச்சேர்க்கையிலும் பாலுறவு நடைபெறுகிறது. வாய்வழிப் பாலுறவு, குதவழிப் பாலுறவு போன்றன இன்பத்துக்காக மேற்கொள்ளப்படும் பாலுறவு நடவடிக்கைகளாகும்.

## இவற்றையும் பார்க்கவும்
* புணர்ச்சிப் பரவசநிலை

## மேற்கோள்கள்

பகுப்பு:பாலியல் நடத்தைகள்
செயற்கை ஆண்குறி

செயற்கை ஆண்குறி|thumb|150px|right

**செயற்கை ஆண்குறி** என்பது சுய இன்பம் அனுபவித்தலிலும் பாலுறவுச் செயற்பாடுகளிலும் பயன்படும் ஓர் உபகரணமாகும். ஆண்குறியைப் போன்ற உருவத்தில் கண்ணாடி, பிளாஸ்டிக், இரப்பர் போன்றவற்றைப் பயன்படுத்தி இவை உருவாக்கப்படுகின்றன. யோனிவழி, குதவழி நுழைத்தே இவை பயன்படுகின்றன. செயற்கையான வாய்வழிப் பாலுறவிலும் பயன்படுகின்றன. ஒன்றுக்கு மேற்பட்டோர் ஒரு செயற்கை ஆண்குறியைப் பயன்படுத்துவதாயின் ஆணுறை பயன்படுத்தப்படுவது ஊக்குவிக்கப்படுகின்றது.

## மேற்கோள்கள்

பகுப்பு:பாலியல் விளையாட்டுப் பொருட்கள்
பாலுறவுச் சம்மத வயது

**பாலுறவுச் சம்மத வயது** என்பது சட்டப்படி ஒருவர் பாலுறவில் ஈடுபட உடன்படுவதற்கான வயதெல்லையாகும். சட்டங்களுக்குச் சட்டம் இது வேறுபடுகிறது. பொதுவான பாலுறவுச் சம்மத வயது 16 முதல் 18 ஆண்டுகள் ஆகும். ஆயினும் இது 12 முதல் 21 வயது வரை வேறுபடுகின்றது. சிறுவர்களைப் பாலியல் வன்முறையிலிருந்து தடுக்கவே பாலியற் சம்மத வயது ஏற்படுத்தப்பட்டது எனலாம். சம்மதமளிக்க்கும் வயதினைவிடக் குறைந்தோருடனான பாலுறவு சட்டத்தினால் பாலியல் வன்முறையாகக் கருதப்படுவதுண்டு.

## மேற்கோள்கள்

பகுப்பு:பாலியலும் சமூகமும்
1655

[thumb|170px|right| [மார்ச் 25: சனிக் கோளின் டைட்டான் சந்திரன் கண்டுபிடிக்கப்பட்டது]]
**1655** (**[[ரோம எண்ணுருக்கள்|MDCLV]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 5 - கோ-சாய் என்பவன் ஜப்பானின் மன்னனானான்.
* மார்ச் 25 - சனிக் கோளின் மிகப் பெரிய சந்திரனான "டைட்டான்" கிறிஸ்டியன் ஹுயிஜென்ஸ் என்பவரால் கண்டறியப்பட்டது.
* மே 10 ஆங்கிலேயப் படைகள் ஜமெய்க்காவை அடைந்தன.
* ஜூலை 29 - ஆம்ஸ்டர்டாமில் உலகின் மிகப்பெரும் நகரசபை அமைக்கப்பட்டது.
* ஜூலை 31 - ரஷ்ய இராணுவம் லித்துவேனியாவின் வில்நியூஸ் நகரைக் கைப்பற்றியது.
* ஆகஸ்ட் 9 - ஒலிவர் குரொம்வெல் பிரபு இங்கிலாந்தை ஒன்பது மாகாணங்களாகப் பிரித்தார்.
* செப்டம்பர் 8 - சுவீடனின் காரெல் பத்தாம் குஸ்டாவ் மன்னன் போலந்தின் வார்சா நகரைப் பிடித்தான்.
* அக்டோபர் 15 - போலந்தின் லூம்லின் நகரில் இருந்த யூதர்கள் அனைவரும் கொல்லப்பட்டனர்.
* அக்டோபர் 19 - சுவீடனின் காரெல் பத்தாம் குஸ்டாவ் மன்னன் போலந்தின் கிராக்கோவ் நகரைப் பிடித்தான்.
* நவம்பர் 3 - பிரான்சும் இங்கிலாந்தும் இராணுவா பொருளாதார ஒப்பந்தத்தில் கைச்சாத்திட்டன.
* டிசம்பர் 10 - யாழ்ப்பாண ஆளுநர் "அன்டோனியோ டி மெனேசா" மன்னாரில் இருந்து கொழும்பு செல்லும் வழியில் "முகத்துவாரம்" என்னும் இடத்தில் டச்சுக்காரரினால் சிறைப்பிடிக்கப்பட்டான்.

## நாள் அறியப்படாதவை
* டில்லி ஜும்மா மசூதி கட்டி முடிக்கப்பட்டது.

## பிறப்புகள்

## இறப்புகள்

## 1655 நாட்காட்டி

## மேற்கோள்கள்
குருதிப் பரிசோதனை

**குருதிப் பரிசோதனை** (இரத்தப் பரிசோதனை) என்பது இரத்தக் குழாயிலிருந்து இரத்தத்தை எடுத்துச் செய்யப்படும் பரிசோதனையாகும். நோய்க் கிருமிகளின் இருப்பு, ஊட்ட அளவு, மருந்துச் செறிவு, உடற்பகுதிகளின் தொழிற்பாடு போன்ற பலவற்றை ஆய்ந்தறியும் பொருட்டு குருதிப் பரிசோதனை மேற்கொள்ளப்படுகின்றது. மருத்துவப் பரிசோதனைகளில் மிக அதிகமாக மேற்கொள்ளப்படுவது குருதிப் பரிசோதனையாகும்.

## இவற்றையும் பார்க்கவும்
* அறுதியிடல்

பகுப்பு:குருதி
பகுப்பு:மருத்துவ சோதனைகள்
1901

[110px|right| [ஜனவரி 1: ஆஸ்திரேலியப் பொதுநலவாயம் அமைப்பு]]
**1901**  (**[[ரோம எண்ணுருக்கள்|MCMI]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது. இது 20ம் நூற்றாண்டின் ஆரம்பமும் அதன் முதலாவது ஆண்டும் ஆகும்.

## நிகழ்வுகள்
* சனவரி 1 - பிரித்தானியாவின் குடியேற்ற நாடுகளான நியூ சவுத் வேல்ஸ், குயீன்ஸ்லாந்து, தெற்கு ஆஸ்திரேலியா, தாஸ்மானியா, விக்டோரியா, மேற்கு ஆஸ்திரேலியா ஆகியன கூட்டமைக்கப்பட்டு ஆஸ்திரேலியப் பொதுநலவாயம் என்ற ஒரு நாடாக்கப்பட்டது. எட்மண்ட் பார்ட்டன் முதலாவது பிரதமர் ஆனார்.
* சனவரி 22 - 64 ஆண்டுகள் ஆட்சியில் இருந்த விக்டோரியா மகாராணி தனது 81வது அகவையில் காலமானார். அவரது மூத்த மகன் ஏழாம் எட்வேர்ட் பிரித்தானியாவின் மன்னரானார்.
* மார்ச் 1 - இலங்கையில் நான்காவது மக்கள் தொகைக் கணக்கெடுப்பு நடத்தப்பட்டது. மொத்தத் தொகை 3,565,954; வட மாகாணம்: 340,936; யாழ்ப்பாணம்: 33,879.
* மே 9 - ஆஸ்திரேலியாவின் முதலாவது நாடாளுமன்றம் மெல்பேர்ன் நகரில் அமைக்கப்பட்டது.
* மே 24 - தெற்கு வேல்சில் 78 சுரங்கத் தொழிலாளர்கள் விபத்து ஒன்றில் கொல்லப்பட்டனர்.
* செப்டம்பர் 6 - ஐக்கிய அமெரிக்காவின் குடியரசுத் தலைவர் வில்லியம் மக்கின்லி நியூயோர்க்கில் சுடப்பட்டார். இவர் 8 நாட்களின் பின்னர் இறந்தார்.
* அக்டோபர் 29 - வில்லியம் மக்கின்லியைச் சுட்டுக் கொன்ற லியோன் க்சோல்கொஸ் என்பவவானுக்கு மரண தண்டனை நிறைவேற்றப்பட்டது.
* திசம்பர் 10 - முதலாவது நோபல் பரிசு வழங்கும் வைபவம் ஸ்டொக்ஹோல்மில் இடம்பெற்றது.

## தேதி அறியப்படாதவை
* மெய்வழிச்சாலை அமைப்பு உருவாக்கப்பட்டது.

## பிறப்புகள்
* திசம்பர் 5 - வால்ட் டிஸ்னி, ஓவியர் (இ. 1966)
* திசம்பர் 19 - ருடால்ப் ஹெல், ஜெர்மானியக் கண்டுபிடிப்பாளர்.
* திசம்பர் 20 - ராபர்ட் ஜெ. வான் டி கிராப், அமெரிக்க இயற்பியலாளர் (இ. 1967)

## இறப்புகள்
* சனவரி 1 - சி. வை. தாமோதரம்பிள்ளை, தமிழறிஞர் (பி. 1832)
* சனவரி 14 - சார்ல்ஸ் ஹெர்மைட், பிரெஞ்சுக் கணிதவியலர் (பி. 1822) 
* ஆகத்து 21 - அடோல்ஃப் இயூஜின் பிக், செருமானிய மருத்துவர் (பி. 1829

## நோபல் பரிசுகள்
* இயற்பியல் - வில்ஹெம் ரொண்ட்ஜென்
* வேதியியல் - ஜேக்கபஸ் ஹென்றிக்கஸ் வாண்தோஃப்
* மருத்துவம் - எமில் அடொல்ஃப் வொன் பேஹ்ரிங்
* இலக்கியம் - சல்லி புரூதோம்
* அமைதி -  ஹென்றி டியூனாண்ட், பிரெட்ரிக் பாசி

## 1901 நாட்காட்டி

## மேற்கோள்கள்
மாரீசன்

**மாரீசன்** (வடமொழி: मारीच, mārīcha), இந்து இதிகாசங்களில் ஒன்றான இராமாயணத்தில் இடம்பெறும் ஒரு பாத்திரம் ஆகும்.

பொன் மானாக வந்த இராவணனின் மாமன் ஆவார்.  இராவணன் சீதையை தூக்கிக் கொண்டு போக எண்ணினார்.  அதற்கு அவர் தனது மாமனின் உதவியை நாடினார். அவர் மாமனும் அதற்கு சம்மதித்தார்.

அழகிய பொன் மான் உருவம் எடுத்து சீதையின் முன் சென்றார். அதன் அழகைக் கண்டு மயங்கிய சீதை, மானைப் பிடித்துத் தரும்படி இராமனிடம் கேட்டாள். சீதையின் விருப்பத்தை நிறைவேற்றுவதற்காக இராமன் மானைத் துரத்திக்கொண்டு போனார். சீதைக்கு இலக்குமணன் காவலாக இருந்தார். இராமனின் பாணம் மானைக் கொன்றது. திடீரென்று "இலக்குமணா!" என்னும் சத்தம் கேட்டது.

இது மாரீசனின் மாயம் ஆகும். சீதைக்கு அச்சம் பிறந்தது, இராமனை அழைக்க இலக்குமணனை அனுப்பினார். அந்தச் சமயம் பார்த்து சீதையை இராவணன் கடத்திச் சென்றார். இந்தக் கதையை மூலமாகக் கொண்டு தமிழில் 2008 ஆம் ஆண்டு பஞ்சாமிர்தம் (2008 திரைப்படம்) என்னும் திரைப்படம் வெளியானது.

## மேற்கோள்கள்


பகுப்பு:இராமாயணக் கதைமாந்தர்கள்
பகுப்பு:அரக்கர்கள்
தகாப் பாலுறவு

**தகாப் பாலுறவு** (தகாப் புணர்ச்சி) எனப்படுவது நெருங்கிய குடும்ப அங்கத்தவர்களிடையிலான பாலுறவாகும். இது பாலுறவுச் செயற்பாடுகளில் சமூகத்தால் ஏற்றுக் கொள்ளப்படாத ஒன்றாகும். எல்லாச் சமூகங்களிலும் தகாப் பாலுறவைத் தடுக்க முனைகின்றன. சட்டங்கள் நெருங்கிய உறவுத் திருமணங்களைத் தடுக்கின்றன. நெருங்கிய உறவுகள் எனக்கருதப்படுபவை சமூகங்களுக்குச் சமூகம் வேறுபடுகின்றன.

## ரத்த சம்மந்த உறவுகளுடனான புணர்ச்சி
தகாதப் பாலுறவு வகையில் ரத்த சம்மந்தமான உறவுகளுடனான புணர்ச்சியும் ஒன்று. இவ்வகையில் தாய்-மகன், தந்தை-மகள், அண்ணன்-தங்கை புணர்ச்சிகளும் அடங்குகின்றன.

## ஆதாரங்கள்


பகுப்பு:பாலியல் குற்றங்கள்
பகுப்பு:மானிடவியல்
வோடபோன் இந்தியா

**வோடபோன் எஸ்ஸார்** ஓர் இந்தியத் தொலைத்தொடர்பு நிறுவனமாகும்.
இப்போது இது** வோடஃபோன் இந்தியா** என்று அழைக்கப் பெறுகிறது இந்நிறுவனம் *ஹச் * நிறுவனத்தை மே 2007ல் கையகப்படுத்தியதன் மூலம் இங்கிலாந்தில் இருந்து இந்தியாவில் காலூன்றியது.வாடிக்கையாளர்கள் எண்ணிக்கையின் அடிப்படையில் இந்தியாவில் இரண்டாம் இடத்தை வகிக்கிறது. அக்டோடபர் 2016 முதல் இந்தியா முழுவதும் இலவச ரோமிங்கை      நடைமுறைப்படுத்தியுள்ளது.
 

## இந்தியா
மே 2006 இன் படி வாடிக்கையாளர்கள்
*தில்லி 1924306 (Hutchison Essar)
* மும்பாய் - 2098102 (Hutchison Max)
* சென்னை - 474180 (Hutchison Essar)
* கொல்கத்தா - 1049443 (Hutchison Telecom)
* ஆந்திரப் பிரதேசம் - 922987 (Hutchison Essar)
* கர்நாடகம் - 1195925 (Hutchison Essar)
* பஞ்சாப் - 706026 (Hutchison Essar)
* உத்தரப் பிரதேசம் (மேற்கு) - 726757 (Hutchison Essar)
* மேற்கு வங்காளமும் அந்தாமான் நிக்கோபார்த் தீவுகளும் - 580582 (Hutchison Telecom)

இது இந்தியாவில் 9678308 பாவனையாளர்கள் அல்லது மொத்தப் (75290092) பாவனையாளர்களின் 12.85%

பகுப்பு:இந்திய தொலைதொடர்பு நிறுவனங்கள்
## ஆதாரங்கள்
1882

**1882**  (**[[ரோம எண்ணுருக்கள்|MDCCCLXXXII]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும்).

## நிகழ்வுகள்
* ஜனவரி 25 - வேல்ஸ் இளவரசர்கள் அல்பேர்ட் விக்டர், ஜோர்ஜ் ஆகியோர் கொழும்புக்கு விஜயம் செய்தனர்.
* மார்ச் 2 - ரொடெரிக் மக்ளீன் ஐக்கிய இராச்சிய மகாராணி விக்டோரியாவைக் கொல்ல எடுத்த முயற்சி தோல்வியடைந்தது.
* மார்ச் 24 - றொபேர்ட் கொக் என்பவர் காச நோய்க்கான காரணியை பேர்லினில் அறிவித்தார்.
* ஏப்ரல் 19 - சார்ல்ஸ் டார்வின் இங்கிலாந்தில் அவரது இல்லத்தில் இறந்தார்.
* மே 20 - ஜேர்மனி, ஆஸ்திரியா-ஹங்கேரி, இத்தாலி ஆகியவற்றுக்கிடையே முத்தரப்பு ஒப்பந்தம் ஏற்பட்டது.
* ஜூன் 6 - அரபிக் கடலில் இடம்பெற்ற பெரும் சூறாவளியின் தாக்கத்தினால் பம்பாயில் பெரும் வெள்ளமேற்பட்டதில் 100,000 பேர் வரையில் கொல்லப்பட்டனர்.
* ஜூலை 11 - பிரித்தானியப் படைகள் எகிப்தின் அலெக்சாண்டிரியா நகரையும் சூயஸ் கால்வாயையும் கைப்பற்றின.
* டிசம்பர் 26 - யாழ்ப்பாணம், மன்னார் உட்பட இலங்கையின் பல இடங்களிலும் பலத்த மழையும் சூறாவளியும் வீசி சேதத்தை உண்டுபண்ணின.

## நாள் அறியப்படாதவை

## பிறப்புகள்
* ஜனவரி 30 - பிராங்கிளின் ரூஸ்வெல்ட், 32வது ஐக்கிய அமெரிக்கக் குடியரசுத் தலைவர் (இ. 1945)
* மே 13 - ஜோர்ஜெஸ் பிராக், பிரெஞ்சு ஓவியர் (இ. 1963)
* அக்டோபர் 18 - பல்லடம் சஞ்சீவ ராவ் கருநாடக இசை புல்லாங்குழல் கலைஞர் (இ. 1962)
* டிசம்பர் 11 - மகாகவி பாரதியார், (இ. 1921)

## இறப்புகள்
* ஏப்ரல் 19 - சார்லஸ் டார்வின், பரிணாமவியல் தந்தை (பி. 1809)
* ஜூன் 2 - கரிபால்டி, நவீன இத்தாலியின் தந்தை (பி. 1807)

## 1882 நாட்காட்டி

*
அகில இந்திய முசுலிம் லீக்

**அகில இந்திய முசுலிம் லீக்** 1906 இல் பிரித்தானியர் கால இந்தியாவில் டாக்காவில் தொடங்கப்பட்ட ஓர் அரசியல் கட்சியாகும். இசுலாம் நாடாகப் பாக்கித்தானை உருவாக்குவதில் முக்கிய பங்காற்றிய கட்சி இதுவாகும். இந்தியா, பாக்கித்தான்களின் சுதந்திரத்தின் பிறகு இந்தியாவில் சிறிய அளவிலும் குறிப்பாகக் கேரளாவிலும் பாகித்தானிலும் செயற்பட்டு வருகிறது. வங்காளதேசத்தில் 1979 பாராளுமன்றத் தேர்தலில் 14 இடங்களை வென்றபோதும் அதன்பின்னர் முக்கியத்துவமிழந்துள்ளது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1906இல் நிறுவப்பட்ட அரசியல் கட்சிகள்
பகுப்பு:பாக்கித்தான் வரலாறு
பகுப்பு:இந்தியாவில் இசுலாம்
நெட்சுகேப் நவிகேட்டர்

**நெற்ஸ்கேப் நவிகேற்றர்** என்பது 1990 களில் பிரபலமாயிருந்த ஒரு வலையுலாவி ஆகும். நெற்ஸ்கேப் கொம்யூனிகேசன்ஸ் கோப்பரேசனின் ஒருகாலத்தில் முக்கிய தயாரிப்பாகவும் வலையிலாவிச் சந்தையின் பிரதான வலையுலாவியாகவும் இருந்த நெற்ஸ்கேப் 2002 இல் தன் முக்கியத்துவத்தை ஏறத்தாழ முழுவதும் இழந்தது. இதற்கான காரணம் மைக்ரோசொப் தனது வின்டோஸ் இயங்குதளத்தில் இன்ரர்நெற் எக்ஸ்புளோரரை இணைத்தமையும் நெட்ஸ்கேப் நவிகேட்ட உலாவியில் புதுமைகளைப் புகுத்தாமையும் ஆகும். நெற்ஸ்கேப்பின் முதற்பதிப்பு 1994 இல் வெளியிடப்பட்டது.

## மேற்கோள்கள்

பகுப்பு:உலாவிகள்
பனிக்கரடி

**பனிக்கரடி** (துருவக் கரடி, *polar bear*), நில உருண்டையின் கடும் உறைபனி சூழ்ந்த ஆர்க்டிக் பகுதியில் காணப்படும் வெண்ணிறக் கரடி இனமாகும். ஆர்ட்டிக்கு மாக்கடல் என்று இவ் உறைபனிப் பகுதியைக் கூறுவதால், இக்கரடியை வெண் கடற்கரடி என்றும் ஒரோவொருக்கால் கூறுவதுண்டு. இது இறைச்சி உண்ணும் ஊனுண்ணிப்பாலூட்டி. இது நீரிலும் நிலத்திலும் வேட்டையாடவல்லது. இவற்றின் முதன்மையான உணவு சீல் ஆகும். வளர்ந்த ஆண் கரடி 400 முதல் 600 கிலோகிராம் எடையுடையது. பெண் கரடிகள் 200 முதல் 300 கிலோகிராம் எடையுடையவை. இவை இளவேனிற் (வசந்த) காலத்தில் கருத் தரிக்கின்றன. இவற்றின் கருவுற்றிருக்கும் காலம் 240 நாட்களாகும். பொதுவாக இரண்டு குட்டிகள் பிறக்கின்றன. உலகில் ஏறத்தாழ 20000 பனிக் கரடிகள் உள்ளதாகக் கணக்கெடுக்கப்பட்டுள்ளது.

இதற்கு இயற்கையான வாழிட எதிரிகள் ஏதும் இல்லை (மாந்தனைத் தவிர). கடுங்குளிர்ப்பகுதியாகிய
ஆர்ட்டிக்கு நிலத்தில் வாழ முற்றிலும் பழக்கப்பட்டது. 70,000 ஆண்டுகளுக்கு முன்னரான பழைய தொல்படிமப் பதிவுகள் அல்லது தொல்லுயிர் எச்சங்கள் (fossil records) ஏதும் இல்லை எனச் சொல்லப்படுகிறது.

## வாழிடம், வாழ் எல்லை, வாழ்முறை
இனப்பெருக்கக் காலங்களில் பெண் கரடியுடனும், குட்டிகளுடனும் இருந்தாலும், பனிக்கரடிகள் பொதுவாக தனியாக வாழும் விலங்குகள். ஒரோவொருக்கால் பெரும் திமிங்கிலமோ, வால்ரசுகளோ உண்ணக் கிடைக்கும் பொழுது, 20-30 கரடிகள் போல ஒரே இடத்தில் பார்க்கலாம்.

இவை ஏறத்தாழ 20-25 ஆண்டுகள் வாழும்

வேட்டையாடும் போது போலார் கரடிகள் தங்கள் உள்ளங்கையால் மூக்கை மூடிக் கொள்ளும். இவற்றின் உடம்பு வெள்ளையாய் இருந்தாலும் மூக்கு கருப்பாய் இருந்து காட்டிக் கொடுத்துவிடும். மூக்கை மறைப்பதன் மூலம் பனிப் படர்ந்த ஆர்டிக் நிலப்பரப்பில் தன்னைத் தெரியாதவாறு வேட்டையாடும்.

புதிதாய் பூமியைப் பார்த்த போலார் கரடிகள் சிறியனவாய் இருக்கும். கடுங்குளிரை தாக்குப் பிடிக்க, அவைகள் மிக விரைவாக குண்டாக கொழுப்பு சத்துடன் இருக்க வேண்டும். இயற்கையிலேயே அவற்றின் தாய்ப்பால் மிக செழுமையாகவும், பாதி பங்கு கொழுப்பு சத்து கொண்டதாகவும் இருக்கிறது.

## மேற்கோள்கள்


பகுப்பு:கடற்பாலூட்டிகள்
பகுப்பு:கரடிகள்
பகுப்பு:கனடா உயிரினங்கள்
சக்ரசம்வரர்

[thumb|சக்ரசம்வரர் [வஜ்ரவராகியுடன்]]

**சக்ரசம்வரர்** திபெத்திய பௌத்தர்களால் வணங்கப்படும் ஒரு முக்கியமான யிதம் ஆவார். சக்ரசம்வரர் நீல நிறத்துடனும், நான்முகனாகவும், பன்னிருகரங்கள் உடையவராக காட்சி அளிக்கின்றார். சக்ரசமவரர் தன் துணை வஜ்ரவராகியுடனே எப்போதும் சித்தரிக்கப்படுகிறார். இவருக்கு பல்வேறு கரங்களுடன் கூடிய பிற உருவங்களும் உள்ளன்ர். சக்ரசம்வரரும் வஜ்ரவராகியும் வேறு வேறு அல்லர். இருவரும் ஒரே தத்துவத்தின் இரு வேறு கூறுகளை குறிப்பிவர்கள் ஆவர். இவரை *ஹேருகர்* எனவும் அழைப்பர்

## இவற்றையும் பார்க்கவும்
* அனுத்தர யோக தந்திரம்

பகுப்பு:யிதம்
வஜ்ரகீலயர்

**வஜ்ரகீலயர்** அனைத்து புத்தர்களின் ஆற்றலின் செயல்பாடுகளின் உருவாக கருதப்படும் யிதம் ஆவார்.தர்மத்தை பின்பற்றுகையில் வரும் தடைகளையும் எதிர்மறையான சிந்தனைக்களையும் அழிக்கவே இவர் உக்கிரமான ஆனால் கருணையுடைய உருவத்தில் காட்சியளிக்கிறார். 

வஜ்ரகீலயம் என்பது பௌத்தத்தில் பயன்படுத்தப்படும் ஒரு சம்பிரதாய குறுவாள் ஆகும். இதை இந்து மதத்தில் கீலயம் என்று அழைப்பர். 

## நம்பிக்கைகள்

தடைகளையும் தெளிவற்ற நிலைகளையும் தீர்க்கக்கூடிய ஒரு முக்கியமான வஜ்ரயான தேவதாமூர்த்தியாவார். பத்மசம்பவர்  கூட தடைகளை நீக்குவதற்காக முதலில் வஜ்ரகீலயரையே வணங்கினார். 

வஜ்ரகீலயர் புத்தர்களின் மனதில் நிகழும் செயல்களின் உருவகமாகவும் கருதப்படுகிறார். சில சமயங்களில் இவர் வஜ்ரபாணியின் உக்கிர உருவமாகவும் கருதப்படுகிறார். சாக்யப பிரிவின் முக்கியான தேவதாமூர்த்தியாவார். இவர் வஜ்ரகுமாரர் எனவும் அழைக்கப்படுகிறார். 

## சித்தரிப்பு

வஜ்ரகீலயர் மூன்று தலைகள், ஆறு கரங்கள் மற்று நான்கு பாதங்களுடன் காட்சிதருகிறார். வஜ்ர கீலயரின் 3 வலக்கரங்களின் முன் உள்ள வலக்கரத்தை தவிர ஏனைய இரண்டு கரங்களிலும் முறையே ஐந்து மற்று ஒன்பது கவர்முட்கருவிகள் உள்ளன. முன்னுள்ள வலக்கரத்தில் கீலயத்துடனும் வரத முத்திரையுடனும் திகழ்கிறது. வலக்கரங்கள் மூன்று முறையே திரிரத்தினம், திரிசூலம் மற்றும் கீலயம் ஏந்திய வண்ணம் உள்ளன. இவரது பின் புறத்தில் யானையின் தோலும், மனிதனின் தோல் முன் புறத்தில் மார்பின் குறுக்கே காணப்படுகிறது. இவரது இடுப்பில் புலியின் தோல் கட்டப்பட்டுள்ளது. மேலும் இவர் நாகாபரணங்களை அனிந்தவராக காட்சிதருகிறார். ஒட்டுமொத்தத்தில் இவரது சித்தரிப்பு மிகவும் உக்கிரமாக காட்டப்படுகிறது. எனினும் இவர் கருணை நிறைந்தவராக கருதப்படுகிறார்.  

வஜ்ரகீலயரின் பூஜை சாக்யப பிரிவினாரால் இடைவிடாது நடத்துப்பட்டு வருகிறது. 

## மேற்கோள்கள்
* மூலம்:  http://www.siddharthasintent.org/Programs/1204-vajrakilaya-taiwan2.html  (accessed:  Tuesday, 30 January 2007)
* Khenpo Namdrol Rinpoche (1999). *The Practice Of Vajrakilaya* (paperback). Snow Lion Publications. ISBN-10: 1559391030 & ISBN-13: 978-1559391030
* http://www.paldensakya.org.in/newsdisplay.asp?newsid=4  (accessed:  Tuesday, 30 January 2007)
* http://www.vajrakilaya.org/ (accessed:  Tuesday, 30 January 2007)
* Beer, Robert (1999). The Encyclopedia of Tibetan Symbols and Motifs (Hardcover). Shambhala. ISBN-10: 157062416X, ISBN-13: 978-1570624162
* Cleland, Elizabeth (2001). *The Vajrakilaya Sadhana:  An Euro American Experience of a Nyingma Ritual*. Source:  http://www.collectionscanada.ca/obj/s4/f2/dsk3/ftp04/MQ57700.pdf (accessed:  July 31, 2007)

பகுப்பு:யிதம்
ஹயக்ரீவர் (பௌத்தம்)

thumb|ஹயக்ரீவர்

**ஹயக்ரீவர்** என்பது அவலோகிதேஷ்வரரின் ஒரு உக்கிர அவதாரம் ஆகும். 108 விதமான ஹயக்ரீவர்கள் இருப்பதாக நம்பப்படுகிறது. ஹயக்ரீவர் நோய்களை அதிலும் குறிபாக தோல் நோய்க்ளை தீர்ப்பவராக நம்பப்படுகிறது. தொழுநோயைக்கூட குணப்படுத்தும் தன்மை உடையவரக இவர் நம்பப்படுகிறார். இவர் திபெத்திய பௌத்தத்தில் யிதமாகவும் வணங்கப்படுகிறார்.

திபெத்திய குதிரை வணிகர்கள் இவரை வணங்கியதாக கூற்ப்படுகிறது. ஏனெனில் இவர் குதிரையைபோல் கனைத்து அசுரர்களை விரட்டுவதாக அவர்கள் நம்பினர். 

### சித்தரிப்பு

இவர் ஒரு முகம், இருகரங்கள் மற்றும் இரு கால்களுடன் மிகவும் உக்கிரமாக காட்சிதருகிறார். இவரது மூன்று கண்களும் மிகவும் கோபம் கொண்டவையாக காணப்படுகின்றன. மேலும் இவருக்கு கோரப்பற்களும், மிகுந்த உக்கிரமும், பெருத்த உந்தியும், காணப்படுகின்றன. இவருடைய வலக்கரத்தில் வாளேந்தியவராக உள்ளார். மேலும் இவர் நாகாபரணங்கள் அனிந்தவராகவும் காணப்படுகின்றார். இந்த உக்கிர குணம்,  தடைகளை விலக்குவதற்காக உதவும் அவலோகிதேஷ்வரரின் கருணை குணத்தின் உறுதியை இது காட்டுகிறது.  மேலும் இவர் குதிரை முகம் உடையவராகவும் காட்சி தருகின்றார்.

## மேற்கோள்கள்

பகுப்பு:யிதம்
பகுப்பு:தர்மபாலர்கள்
கட்டுவள்ளம்

**கட்டுவள்ளம்** அல்லது **கெட்டுவள்ளம்** (*Kettuvallam*) என்பது இந்தியாவின் தமிழ்நாடு, கேரள  மாநிலங்களில் காணப்படும் ஒருவகையான படகு வீடு ஆகும். கட்டு வள்ளம் என்பது கயிறுகளைக் கொண்டு கட்டப்பட்ட படகு எனப்பொருள் தரும்.
இப்படகு வீடுகள் 60 முதல் 70 அடி நீளமும் படகின் நடுப்பகுதியில் 15 அடி அகலமும் கொண்டிருக்கின்றன. இப்படகுகள் பொதுவாக அஞ்சிலி மரத்தைக் கொண்டு செய்யப்பட்டு இருக்கும். பொதுவாக இப்படகுகளின் கூரை பனை ஓலை மற்றும் மூங்கில்கள் கொண்டு வேயப்பட்டு இருக்கும். படகின் வெளிப்புறம் பாதிக்கப்படாமல் இருக்க அதன் வெளிப்பகுதி முந்திரிக்கொட்டையின் எண்ணெய் கொண்டு பூசப்படுகிறது.

## வரலாறு
சாலைகளும் இருப்புப்பாதைகளும் இல்லாத காலங்களில் வணிகர்களின் உள்நாட்டு நீர்வழிப் போக்குவரத்திற்கு இவை பெரிதும் பயன்பட்டன. பெரும்பாலும் குட்டநாட்டுக்கும் கொச்சி துறைமுகத்துக்கும் இடையே பொருட்களைக் கொண்டு செல்ல இவை பயன்படுத்தப்பட்டன.

இப்படகுகள் படகோட்டிகள் தூங்குவதற்கும் சமைப்பதற்கும் போதுமான வசதிகளைக் கொண்டிருந்தன. சில சமயங்களில் படகோட்டிகளின் குடும்பமும் படகில் உடன் இருந்தது. இப்படகோட்டிகள் படகு வலிக்கும் போது பாடும் பாடல்களும் அவர்களுடைய சமையல் முறைகளும் மிகவும் புகழ்பெற்றவை.

## சுற்றுலா
தற்காலத்தில் இந்தப் படகுகள் சுற்றுலாவுக்கே அதிகம் பயன்படுத்தப்படுகின்றன. ஆழப்புழைப் பகுதியில் இந்தப் படகுகள் அதிகளவில் காணப்படுகின்றன. ஓரறை, இரண்டறை, மூன்று அறை கொண்ட வள்ளங்கள் மக்கள் தங்கிக் களிக்கப் பயன்படுத்தப் படுகின்றன. சுமார் 900 படகுகள் சுற்றுலாவிற்காக ஓடுவதாகக் கூறப்படுகிறது.

## படங்கள்

image:Enten backwaters.JPG|கட்டு வள்ளங்கள்
image:Kerala Double-decked Houseboat.JPG|இரண்டு அடுக்கு கட்டுவள்ளம்
image:Kerala Tourist Boat.jpg|சுற்றுலாப் பயணிகளுடன்
image:Kerala Launch.JPG|பயணிகளுடன்
image:Kerala Country Boat.jpg|நாட்டுப்படகில் ஊர்க்காரர்கள்
image:Enten backwaters.JPG|கட்டுவள்ளங்களைச் சுற்றி வாத்துகள்
image:Kerala Houseboat Breakfast.JPG|காலை உணவு
image:Kerala Houseboat View.JPG|கட்டுவள்ளத்தினுள் இருந்து வெளியே


## மேலும் பார்க்க
* சுண்டன் வள்ளம்

## மேற்கோள்கள்

## வெளி இணைப்புகள்

பகுப்பு:கேரளத்தில் சுற்றுலாத் துறை
பகுப்பு:நீரூர்திகள்
யமாந்தகர்

thumb|யமாந்தக வஜ்ரபைரவர்

**யமாந்தகர்(यमान्तक)** வஜ்ரயான பௌத்தத்தில் வணங்கப்படும் ஒரு யிதம் ஆவார். யாமாந்தகர் மஞ்சுஸ்ரீயின் உக்கிர அவதாரமாக கருதப்படுகிறார். மேலும் இவர் தர்மபாலர்களில் ஒருவர் ஆவார்.

*யாமாந்தக* என்ற வடமொழிப்பெயரை *யம* மற்றும் *அந்த(अन्त)* என பிரிக்கலாம். 'யம' என்பது இறப்பின் கடவுளான யமனை குறிக்கும், 'அந்த(अन्त)' என்றால் முடிவு என்று பொருள். எனவே யமாந்தகர் என்றால் மரணத்தை அழிப்பவர் என்று பொருள். 

பௌத்தத்தில் மரணத்தை அழிப்பது என்பது சம்சார பந்தத்திலிருந்து விடுபட்ட அனைத்து புத்தர்களின் குணமாகும் குறிக்கும். எனவே யமாந்தகர் மகாயானத்தில் போதி நிலையை அடைவதற்கு சம்சார பந்தத்திலிருந்து விடுபட வேண்டும் என்ற கருத்தினை வலியுறுத்துகிறார். 

*யமாந்தகர்* அல்லது *ஸ்ரீ பகவான் யமாந்தகர்* என்பது வஜ்ரபைரவரின் அல்லது ஸ்ரீ வஜ்ரமகா பைரவரின் இன்னொரு பெயராகும். வஜ்ரபைரவர் மஞ்சுஸ்ரீ போதிசத்துவரின் அம்சமாக கருதப்படுபவர். மஞ்சுஸ்ரீ போதிசத்துவர்,ஸ்ரீ வஜ்ரபைரவர், ஸ்ரீ பகவான் யமாந்தகர் ஆகியோர் தர்மகாய தத்துவத்தை உணர்த்துகின்றனர். 

இறப்பு என்பதற்கு உள்ளார்ந்த உறுதியான இருப்பு இல்லாதது. எப்போது ஒருவரின் மனது இதை அறிந்து கொள்கிறது அது மரணத்தை வென்றாதாகிறது. அப்போது யமாந்தகரின் மரணத்தை மீறிய நிலைக்கு செல்லமுடியும். 

யமாந்த தந்திரத்தில் மூன்று விதமான மரணங்கள் குறிக்கப்பெறுகின்றன: வெளி மரணம், அதாவது உடலின் மரணம், உள் மரணம் அதவது மாயையினை உண்மையாக கருதுவது, ரகசிய மரணம், அதாவது மனம் மற்றும் உடலினை இரு தனித்த கூறுகளாக கருதுவது. இம்மூன்று மரண நிலைகளையும் வெல்பவர் புத்த நிலையினை அடைகிறார். 

## வெளி இணைப்புகள்

* யமாந்தகர் இணையதளம்
* வஜ்ரபைரவர் இணையதளம்
* பௌத்தத்தின் உக்கிர மூர்த்திகள்

## இவற்றையும் பார்க்கவும்

*மஞ்சுஸ்ரீ
*யிதம்

## மேற்கோள்கள்

பகுப்பு:யிதம்
பகுப்பு:தர்மபாலர்கள்
ஹேருகர்கள்

*ஹேருகர் என்பது [[சக்ரசம்வரர்|சக்ரசம்வரின்]] இன்னொரு பெயரும் ஆகும் *

**ஹேருகர்கள்(हेरुक)** என்பது திபெத்திய பௌத்தத்தில் வணங்கப்படும் உக்கிர மூர்த்திகளை குறிக்கும். இவர்கள் உலகத்தின் உயிர்கள் உய்ய வேண்டி உக்கிர உருவத்தை கொண்டுள்ளனர். ஹேருகர்கள் சூன்யத்தன்மையின் உருவகமாக கருதப்படுபவர்கள்

## சொற்பொருளாக்கம்

ஹேருகர் என்பதை *ஹே* + *ருக*(रुक) என்ற இருசொற்கள் இணைந்து ஹேருகர் என ஆகியிருக்கலாம் என கருதப்படுகிறது. ருக - என்றால் அளவில்லாத என்று பொருள். 

## எட்டு ஹேருகர்கள்

கீழ்க்காணும் எட்டு ஹேருகர்கள் திபெத்திய பௌத்தத்தில் வணங்கப்படுகின்றனர். மேலும் அவர்கள் ஒவ்வொரு குணங்களின் அதிதேவதையாகவும் கருதப்படுகின்றனர். 

# **[[யமாந்தகர்]]**, உக்கிர மஞ்சுஸ்ரீ, உடலின் அதிதேவதை 
# **[[ஹயக்ரீவர் (பௌத்தம்)|ஹயக்ரீவர்]]**  மற்றும்  அவலோகிதேஷ்வரர், பேச்சின் அதிதேவதை 
# **விஷுத்தர்(बिशुद्ध)**/**ஸ்ரீ சமயக்** உக்கிர வஜ்ரபாணி, மனதின் அதிதேவதை
# **வஜ்ராம்ருதர்(वज्रामृत)** உக்கிர சமந்தபத்திரர், உத்தம குணங்களின் அதிதேவதை
# **[[வஜ்ரகீலயர்]]**, உக்கிர நிவாரணவிஷ்கம்பின், செயலின் அதிதேவதை 
# **மாதரர்** உக்கிர ஆகாயகர்பர், விரைவாற்றலில் அதிதேவதை
# **லோகஸ்தோத்ரபூஜ-நாதர்** உக்கிர ஷிதிகர்பர்(க்ஷிதிகர்பர்), நிவேதனம் மற்றும் துதியின் அதிதேவதை
# **வஜ்ரமந்திரபிரு(वज्रमन्त्रभिरु)** உக்கிர மைத்திரேயர், உக்கிர மந்திரங்களின் அதிதேவதை

## இவற்றையும் பார்க்கவும்

* உக்கிர மூர்த்திகள்

## மேற்கோள்கள்
* Gyatso, Geshe Kelsang. *Essence of Vajrayana*. New York: Tharpa Publications, 2003 .

## வெளி இணைப்புகள்
* ஹேருகர் ஓவியம் 

பகுப்பு:பௌத்தம்
பகுப்பு:யிதம்
பகுப்பு:உக்கிர மூர்த்திகள்
வஜ்ரயோகினி

thumb|சக்ரசம்வரர் வஜ்ரவராகியுடன்

**வஜ்ரயோகினி** அல்லது **வஜ்ரவராகி** என்பது வஜ்ரயான பௌத்தத்தில் யிதமாக வணங்கப்படும் ஒரு டாகினி(डाकिनी) ஆவார். வஜ்ரயோகினியின் வழிபாடு இந்தியாவில் கி.பி 10ஆம் நூற்றாண்டுக்கும் கி.பி 12ஆம் நூற்றாண்டுக்கும் இடைப்பட்ட காலத்தில் தோன்றியிருக்கலாம் என கருதப்படுகிறது. இவர் அறிவின்மையின் மீது கொள்ளும் வெற்றியுடன் தொடர்புபடுத்தப்படுகிறார். வாருணி(மது மற்றும் குடிகாரர்களின் அதிதேவதை) இவருடைய மறைவான அம்சமாக கருதப்படுகிறார். பொதுவாக, வஜ்ரயோகினி சிவப்பு நிறமுடைய இளம் பெண்ணாக சித்தரிக்கப்படுகிறார். மேலும் இவரது நெற்றியில் முக்கண் காணப்படுகிறது. மற்ற தக்கினிகளை போலவே வஜ்ரயோகினியும் திகம்பர(வானத்தையே ஆடையாக கொளவது) உடையுடன் திகழ்கிறார்.  மேலும் இவர் சேத சாதனம்(छेद साधनं) எனகிற தந்திர சாதனத்தின் முக்கியமான அம்சமாக இருக்கின்றார். வஜ்ரயோகினியின் வழிபாடு உலகப்பற்று அதிகமாக உள்ளவர்களுக்கு பொருந்தக்கூடியது என கருதப்படுகிறது. இவருடைய துணை சக்ரசம்வரர். இவர் அவ்வப்போது வஜ்ரயோகினியின் தோளில் ஈட்டியாக சித்தரிக்கப்படுகிறார். வஜ்ரயோகினிக்கும், சின்ன்மஸ்தா என்ற இந்து தெய்வத்துக்கும் நிறைய ஒற்றுமைகள் உள்ளன. 

right|thumb|வஜ்ரயோகினி தக்கினி

## மந்திரங்கள்

வஜ்ரயோகினியின் மந்திரம் பின்வருமாறு:

" **ஓம் வஜ்ரயோகினி ஹூம் ஹூம் பட் பட்** " 
" **ॐ वज्रयोगिनि हूँ हूँ फट् फट्** "

## மேற்கோள்கள்
*English, Elizabeth (2002). *Vajrayogini: Her Visualizations, Rituals, & Forms*. Boston: Wisdom Publications. 

## See also
*நாரோடாகினி
*சிம்மமுகா

## வெளி இணைப்புகள்
*வஜ்ரயோகினி இணையதளம்
*வஜ்ரயோகினியை குறித்த ஒரு விரிவான கட்டுரை
*வஜ்ரவயோகினியின் சித்திரங்கள்
*வஜ்ரவராகியின் மண்டலம்
* ஹேருகர் மற்றும் வஜ்ரயோகினியின் வழிபாடு

பகுப்பு:யிதம்
பகுப்பு:டாகினிகள்
சுஹாசினி

**சுஹாசினி** (பிறப்பு: ஆகத்து 15, 1961) ஒரு தென்னிந்தியத் திரைப்பட நடிகை, தயாரிப்பாளர், இயக்குநர் ஆவார். இவர் நடிகர் சாருஹாசனின் மகளும் ஆவார். தற்போது இவர் தொலைக்காட்சி நிகழ்ச்சித் தொகுப்பாளராகவும் செயல்பட்டு வருகிறார். சுஹாசினி நடித்த என் பொம்முக்குட்டி அம்மாவுக்கு, பாலைவனச்சோலை, சிந்து பைரவி ஆகிய திரைப்படங்கள் இவருக்குத் திருப்புமுனையாக அமைந்தன. இவர் தமிழ், தெலுங்கு, மலையாளம், கன்னடம் ஆகிய மொழி திரைப்படங்களில் நடித்துள்ளார். மேலும், இந்திரா திரைப்படத்தை இயக்கி உள்ளார். இவர் 1988-ல் இயக்குநர் மணிரத்தினத்தை திருமணம் செய்து கொன்டார். இவர்களுக்கு நந்தன் என்னும் ஒரு மகன் உள்ளார்.

## வசனகர்த்தா
இயக்குநர் மணிரத்தினத்தின் ராவணன் படத்தில் வசனம் எழுதினார்.

## நடித்துள்ள தமிழ்த் திரைப்படங்கள்

* நெஞ்சத்தை கிள்ளாதே
* காஞ்சனா 2
* பாலைவனச்சோலை
* ஆகாய கங்கை
* உருவங்கள் மாறலாம்
* தாய் வீடு
* சிந்து பைரவி
* சிராவண் சந்தியா
* மனதில் உறுதி வேண்டும்
* தர்மத்தின் தலைவன்
* என் பொம்முக்குட்டி அம்மாவுக்கு
* என் புருஷன்தான் எனக்கு மட்டும்தான்
* வசீகரா
* ஷாக்
* சத்தம் போடாதே
* ஏகன்
* பலம்
* ராக்கி
* அசல்
* ராவணா
* சீடன்
* தில்லாலங்கடி
* ஸ்ரவந்தி

## இயக்கியுள்ள படம்
* இந்திரா

## [[தேசிய திரைப்பட விருதுகள் வாங்கிய நடிகைகளின் பட்டியல்|தேசிய விருது]]
சிந்து பைரவி திரைப்படத்தில் நடித்தமைக்கு 1986ல்  சிறந்த நடிகைக்கான தேசிய விருது பெற்றார்.

## மேற்கோள்கள்

## வெளி இணைப்புகள்
* 

 

*
பகுப்பு:1961 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:இந்திய இறைமறுப்பாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்பட வசன ஆசிரியர்கள்
பகுப்பு:இராமநாதபுரம் மாவட்ட மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி நாடக இயக்குநர்கள்
ஹேவஜ்ரர்

**ஹேவஜ்ரர்** திபெத்திய வஜ்ரயான பௌத்தத்தில் வணங்கப்படும் மிகவும் முக்கியமான யிதம் ஆவார். இவருடைய வழிபாடு, சடங்குகள், சாதனம், முதலியவை ஹேவஜ்ர தந்திரத்தில் குறிப்பிடப்பட்டுள்ளது. இவரது துணை நைராத்மியை ஆவார்

## சித்தரிப்பு

ஹேவரருக்கு ஹேவஜ்ர தந்திரத்தில் நான்கு உருவங்களும் சம்புத தந்திரத்தில் நான்கு உருவங்களும் விவரிக்கப்பட்டுள்ளன. 

# காய(काय) ஹேவஜ்ரர்
# வாக்(वाक्) ஹேஜ்ரர்
# சித்த(चित्त) ஹேவஜ்ரர்
# இருதய(हृदय) ஹேவஜ்ரர்

## மந்திரங்கள்

ஹேவஜ்ர தந்திரத்தில் கீழ்க்காணும் மந்திரம் காணப்படுகிறது.

" **அகாரோ முகம் சர்வதர்மாணாம் ஆத்யனுத்பன்னவாத் ஆ: ஹூம் பட் ஸ்வாஹா**" 
" **अकारो मुखं सर्वधर्माणां अद्यनुत्पन्नवात् आ: हूँ फट् स्वाहा** "
## ஓவியங்கள்
ஹேவஜ்ரர் ஓவிங்கள்
## மேற்கோள்கள்


* Chandra, Lokesh (2002). *Dictionary of Buddhist Iconography* Delhi: Aditya Prakashan.

* Farrow, G.W. & Menon I.(1992). *The Concealed Essence of the hevajra-tantra* Delhi: Motilal Banarasidas.

* Pott, P.H. (1969). *The Mandala of Heruka* in CIBA Journal No. 50, 1969.

* Snellgrove, D.L. (1959). *The Hevajra Tantra: A Critical Study* (London Oriental Series, Vol. 6)  London: Oxford University Press.

பகுப்பு:பௌத்தம்
பகுப்பு:யிதம்
காலச்சக்கர மூர்த்தி

**காலசக்கர மூர்த்தி** திபெத்திய பௌத்ததில் வண்ங்கப்படும் ஒரு யிதம் ஆவார். காலசக்கர மூர்த்தி காலசக்கரத்தின் உருவகமாக வணங்கப்படுபவர். அனைத்தும் காலத்துக்கு உட்பட்டு உள்ளதால் காலசக்கரர் அனைத்தும் அறிந்தவராக கருதப்படுகிறார். இவருடைய துணை காலசக்கரி அல்லது கலிசக்கரா என அழைக்கப்படுகிறார். காலசக்கரி காலத்தை கடந்தவராக கருதப்படுகிறார்.

right|thumb|350px|காலச்சக்கர மூர்த்தி துணையுடன்
## தோற்றம்

பௌத்த புராணங்களின்படி, சம்பால இராஜ்ஜியத்தின் அரசர் ஸுசந்திரர் புத்தரிடம் உலக இன்பத்தை விடுக்காமல் எவ்வாறு தர்மத்தை பின்பற்றுவது என்பதை உபதேசிக்குமாறு கூறினார். இதை ஏற்றுக்கொண்ட புத்தர் ஒரே நேரத்தில் இரு இடங்களில் காட்சி அளிக்கலானார். ஒரு இடத்தில் பிரக்ஞபராமித சூத்திரத்தையும், இன்னொரு இடத்தில் காலசக்கர மூர்த்தியாய் தோன்றி அரசர் ஸுசந்திரருக்கு காலச்சக்கர தந்திரத்தை உபதேசித்ததாக கூறப்படுகிறது.

[left|thumb| ஹம் க்ஷ ம ல ர வ ய என்ற ஏழு எழுத்துக்களும் [ரஞ்சனி எழுத்துகளில்]]
## மந்திரம்

இவருடைய மந்திரம்

** ஓம் ஆ: ஹூம் ஹோ: ஹம் க்ஷ ம ல வ ர ய ஹூம் பட்**

** ॐ आः हूँ होः हं क्ष म ल व र य हूँ फट् **

## வெளி இணைப்புகள்

*kalachakra.org 
*காலச்சக்கர மூர்த்தி 

பகுப்பு:யிதம்
யிதம்

வஜ்ரயான பௌத்தத்தில் **யிதம்** அல்லது இஷ்டதேவதை(வடமொழி) என்பது தியானத்திற்கான கருப்பொருளாக ஏற்றுக்கொள்ளப்படும் முழுவதும் போதி நிலை அடைந்த ஒரு தேவதாமூர்த்தியை குறிக்கும். ஒருவர் தன்னுடைய யிதத்தை தேர்ந்தெடுத்தும் அந்த யிதத்தை நோக்கியே அவருடைய தியானம் அமைந்திருக்கும். எனவே யிதம் என்பதை தியான் மூர்த்தி என்றும் கொள்ளலாம்

## நம்பிக்கைகள்

யிதம் என்பது தியானத்தில் கருப்பொருளாக இருக்கின்ற போதி நிலை அடைந்த ஒருவரைக் குறிக்கும். ஒருவர் தன்னுடைய யிதத்துடன் தன்னை அடையாளம் கண்டுகொள்வதால் புத்த நிலையை அடைவது மிகவும் எளிதாகிறது. தன்னுடைய யிதத்தையே போதி நிலைக்கான வழிகாட்டியா கொள்கின்றனர். ஹயக்ரீவர், வஜ்ரகீலயர்,யமாந்தகர்,ஹேவஜ்ரர், சக்ரசம்வரர், வஜ்ரயோகினி,காலச்சக்கர மூர்த்தி ஆகியோர் வழக்கமாக யிதங்களாக வணங்கப்படுகின்றனர். இருப்பினும், புத்தர்களையும் போதிசத்துவர்களையும், தர்மபாலகர்களையும் கூட யிதமாக கருதி வணங்கலாம்0. அவலோகிதேஷ்வரர், தாரா, மஞ்சுஸ்ரீ, நைராத்மியை ஆகியோரும் யிதங்களாக தேர்ந்தெடுக்கபடுவதுண்டு. 

யிதம் எனபது ஒருவர் எளிதாக போதி நிலை அடைவதற்காக வணகங்கப்படுபவர் ஆவார். எனவே யிதம் என்பது யித்த்தை தேர்ந்தெடுத்த்வரின் உள்ளார்ந்த போதி நிலையையும் குறிக்கக்கூடியது. ஒருவர் யிதத்தை தேர்ந்தெடுத்தவுடன், அவர் தன்னை அந்த யிதத்தின் குணங்களோடு தன்னை அடையாளப்படுத்திக்கொண்டு யிதத்தின் அனைத்து நற்குணங்களும் தான் அடையும் வரைஅந்த யிதத்தை நோக்கி தியான செய்வார். எனவே யிதத்தை தேர்ந்தெடுக்கும் போது தன் குணத்துடன் ஒத்த குணமுள்ள யிதத்தையே தேர்ந்தெடுக்கின்றனர்.  

எனவே யிதம் என்பது, ஒருவர் தன்னுடைய மனதை போதி நிலை அடைய வேண்டி பக்குவப்படுத்த உதவுவதற்காக வணங்கப்படும் ஒரு தேவதாமூர்த்தி ஆகும். தன் யிதத்துடன் அனைத்து நிலைகளிலும் ஒன்றிப்போகும் போது ஒருவருக்கு போதி நிலை கிடைக்கிறது

## இவற்றையும் பார்க்கவும்
*ஐந்து தியானி புத்தர்கள்
*வித்தியாராஜாக்கள்

## மேற்கோள்கள்


## வெளி இணைப்புகள்
*தந்திர முறைகள்
*தியானி புத்தர்கள் குறித்த தியான வழிமுறைகள்
* Yidams: a godless approach, naturally!

பகுப்பு:பௌத்தம்
பகுப்பு:யிதம்
பூந்தோட்டம் (இலங்கை)

**பூந்தோட்டம்** என்பது [ஈழத்தின்] வவுனியா நகரத்திற்கு வடக்கே அமைந்துள்ள அழகிய ஒரு கிராமமாகும்..

இங்கு அமைக்கப்பட்டுள்ள தேசிய கல்வியற் கல்லூரி, மற்றும் ஏறத்தாழ 200 ஆண்டுகள் பழமை வாய்ந்த அருள்மிகு லட்சுமி சமேத நரசிங்கர் ஆலயம் ஆகியன இவ்வூருக்கு சிறப்பு சேர்க்கின்றன.

பகுப்பு:வவுனியா மாவட்டத்தில் உள்ள ஊர்களும், நகரங்களும்
பூந்தோட்டம்

தாவரங்களை, குறிப்பாக பூக்கும் தாவரங்களையும் பிற இயற்கை அம்சங்களையும் திட்டமிட்டு சேர்த்து அழகை வெளிப்படுத்தும் வண்ணம் அமைக்கப்படும் ஒரு தோட்டமே **பூந்தோட்டமாகும்**.

## வேறுபட்டவை
இவை இயற்கையை அப்படியே பேணும் பூங்காக்களிலிருந்தும், மரக்கறி தோட்டம், வயல்கள் ஆகியவற்றிலிருந்தும் வேறுபட்டவை.

## மேற்கோள்கள்

பகுப்பு:சுற்றுலா
பகுப்பு:மலர்கள்
பகுப்பு:தோட்ட வகைகள்
பகுப்பு:குறுங்கட்டுரைகள்
நியான்ஃபோ

**நியான்ஃபோ**(சீனம்) அல்லது **நெம்புட்ஸு**(ஜப்பானியம்) என்பது மகாயான பௌத்தத்தின் சுகவதி பிரிவினரால் அடிக்கடி பயன்படுத்தப்படும் ஒரு சொல் ஆகும். இதற்கு **புத்தரின் நினைவு** என பொருள் கொள்ளலாம். பக்தியின் காரணமாக அமிதாப புத்தரை வாழ்த்துவதையே இந்தச்சொல் குறிப்பிடுகிறது. இதை அவ்வபோது கூறுவதினால் அமிதாபரின் சுகவதியில் பிறக்கலாம் என சுகவதி பிரிவினரால் கருதப்படுகிறது. 

*நமோ அமிதாப புத்த* என்ற சமஸ்கிருத சொற்றொடரே ஆரம்ப காலத்தில் நெம்புட்ஸுவாக பயன்படுத்தப்பட்டு வந்தது. இதற்கு *அமிதாப புத்தர் போற்றி* என்று பொருள். எனினும் பௌத்தம் பல நாடுகளுக்கு பரவிய வேளையில் இந்த சொற்றொடர் அந்தந்த நாட்டின் உச்சரிப்புக்கு ஏற்றவாறு மாற்றம் பெற்றுவிட்டது. 

## பல்வேறும் மொழிகளில்

பின் வரும் அட்டவனையில் இம்மந்திரத்தின் வெவ்வேறு ஒலிப்புகளைக் காணலாம்:

அமிதாபரின் பெயரை நினைவுக்கூர்ந்து உச்சரித்துக்கொண்டே இருந்தால் அமிதாபரின் சுகவதியில் மறுபிறப்பு கிடைக்குமென சுகவதி பௌத்தத்தினர் நம்புகின்றனர். அவர்களின் கூற்றுப்படி, இச்செயல் எண்ணிலடங்கா தீய கருமங்களை அழிக்கும் வல்லமை உடையது. 

சுகவதி பௌத்தத்தின் *ஜோடோ ஷின்ஷு* பிரிவனரின் படி *நியான்ஃபோ* என்பதை வேண்டுதலாக இல்லாமல் அமிதாப புத்தரின் மேதுள்ள பக்தியில் செய்யப்படுவது எனக்கருதினர். ஏனெனில் எப்போது ஒருவருக்கு அமிதாப புத்தரின் மீது நம்பிக்கை வருகிறதோ, அப்பொழுதே அவர் சுகவதியில் மறுபிறப்பெய்துவது உறுதி செய்யப்படுகிறது.  

## தோற்றம்

*நியான்ஃபோ*வின் தத்துவம் சுகவதிவியூக சூத்திரத்தில் இருந்து பெறப்படுகிறது. இந்த சூத்தரத்தின் படி, அமிதாபர் இந்த பிரபஞ்சத்தில் உள்ள அனைத்து உயிர்களையும் காப்பாற்றுவதற்காக 48 உறுதிமொழிகள் எடுத்துக்கொள்கிறார். 

அவரது 18வது உறுதிமொழியில் இவ்வாறு கூறப்பட்டுள்ளது.

இதன் எளிமையின் காரணமாக பொது மக்களிடம் இந்த நெம்புட்ஸு மிகவும் புகழ் பெற்று விளங்கத்தொடங்கியது.

## இவற்றையும் பார்க்கவும்
*ஜுவால மந்திரம்
*ஓம் மணி பத்மே ஹூம்

## வெளி இணைப்புகள்
* ஜோடோ ஷு பிரிவனரின் கருத்துப்படி - நியான்ஃபோ
* டன்னிஷோ 
* சுகவதிவியூக சூத்திரம் 
* பௌத்த அகராதி (புகுபதிகைப் பெயர் "guest")

பகுப்பு:மகாயான பௌத்தம்
பகுப்பு:பௌத்த மந்திரங்கள்
ஜுவால மந்திரம்

**ஜுவால மந்திரம்**, ஷிங்கோன் பௌத்தத்தில் பயன்படுத்தப்படும் மிக முக்கியமான மந்திரங்களில் ஒன்றாகும். எனினும் இம்மந்திரம் மற்ற வஜ்ரயான பிரிவுகளில் வலியுறுத்தப்படுவதில்லை. இதை மந்திரம் *அமோகபாஷாகல்பராஜ சூத்திரத்தில்* இருந்து பெறப்பட்டது ஆகும். அம்மந்திரம் பின் வருமாறு:


 **ஓம் அமோக வைரோசன மஹாமுத்ரா மணி பத்ம ஜ்வால ப்ரவர்த்தய ஹூம்**()

 **ॐ अमोघ वैरोचन महामुद्रा मणि पद्म ज्वाल प्रवर्त्तय हूँ** 


இந்த மந்திரம் ஆணவம் இன்றியும் மிகுந்த நம்பிக்கையுடனும் தெளிவான மனத்துடனும் உச்சரித்து வந்தால், வைரோசனர் தமது முத்திரையை வைத்து அறியாமையும் மாயையும் அகற்றுவார் என ஷிங்கோன் பௌத்தத்தில் நம்பப்படுகிறது. 

இந்த மந்திரம் நெம்புட்ஸுவின் பிரபலாமான அதே காலகட்டத்தில் மியோயே என்பவரால் ஜப்பானில் அறிமுகப்படுத்தப்பட்டது. இரண்டையுமே பௌத்தர்கள் பின்பற்றி வந்தனர். இறந்தவரின் உடலின் மீது இந்த மந்திரத்தால் ஆசீர்வதிக்கப்பட்ட தூய்மையான மண்ணை தூவினால் இறந்தவருடைய தீய கருமங்கள் அழிந்து அவர் நரகத்தில் பிறப்பது தடுக்கப்படுகிறது என நம்புகின்றனர்.

## இவற்றையும் பார்க்கவும்
*நெம்புட்ஸு
*பௌத்த மந்திரங்கள்
*ஓம் மணி பத்மே ஹூம்

## மேற்கோள்கள்
*Mark Unno: *Shingon Refractions: Myōe and the Mantra of Light*. Somerville MA, USA: Wisdom Publications, 2004  

பகுப்பு:பௌத்த மந்திரங்கள்
வால்ட் டிஸ்னி நிறுவனம்

**வால்ட் திசினி கம்பனி** (*Walt Disney Company*) உலகின் இரண்டாவது பெரிய, அமெரிக்க மகிழ்கலை வணிக நிறுவனமாகும்.  இது 1923 ஆம் ஆண்டில் இயங்குபட தொழிற்கூடமாக தொடங்கி, இன்று உலகின் பெரிய மகிழ்கலை நிறுவனங்களின் ஒன்றாக திகழ்கின்றது.  அமெரிக்க பண்பாட்டிலும் உலகமயமாதல் பண்பாட்டிலும் வாலுடு திசினியின் தாக்கம் கணிசமானது.

திசினி நிறுவனம் அக்டோபர் 16, 1923 அன்று வாலுடு திசினி மற்றும் உரோய் ஓ திசினி ஆகியோரால் திசினி பிரதர்சு காட்டூன் சிடூடியோவாக நிறுவப்பட்டது. இது வாலுடு திசினி சிடூடியோசு மற்றும் **வாலுடு திசினி புரொடக்சன்சு** ஆகிய பெயர்களில் 1986 ஆம் ஆண்டில் அதிகாரப்பூர்வமாக த வாலுடு திசினி நிறுவனம் பெயரை மாற்றுவதற்கு முன்பாக செயல்பட்டது. இந்த நிறுவனம் மூலம் திரைப்படங்கள், தொலைக்காட்சி மற்றும் திசினி பூங்கா போன்ற பல பிரிவுகளில் செயல்பட்டு வருகின்றது.

வாலுடு திசினி பிச்சர்சு, வாலுடு திசினி அனிமேசன் சிடூடியோசு, பிக்சர், மார்வல் மகிழ்கலைக் கொம்பனி, உலூகசுபிலிம், 20ஆம் சென்சுரி பாக்சு, பாக்ஸ் சர்ச்லைட் பிக்சர்சு மற்றும் புளூ சிகை சிடூடியோசு போன்றவை வாலுடு திசினி சிடூடியோசு நிறுவனம் பிரிவில் அறியப்படுகிறது.

## மேற்கோள்கள்

## வெளி இணைப்புகள்
* 

பகுப்பு:1923 நிறுவனங்கள்

பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
மகிழ்கலை

**மகிழ்கலை** அல்லது **பொழுதுபோக்கு** என்பது மகிழ்ச்சியை தருவிப்பதை நோக்காக கொண்ட கலைகளை மகிழ்கலைகள் எனலாம். தமிழில் இச்சொல் ஆங்கில சொல்லான *Entertainment* இணையாக பயன்படுகின்றது. கதைகூறல், நடனம், இசை, தொழிற்கலைகள், கல்விசார் கலைகள், தற்காப்பு அல்லது போர்க் கலைகள், மனவளக்கலைகள் போன்றவற்றுடன் மகிழ்கலைகளை ஒப்பிட்டு வேறுபடுத்தலாம்.

மகிழ்கலைகள் நிகழ்ச்சியாகவோ, அரங்காடல் கலைகளாகவோ, கணினிக் கலைகளாகவோ மற்றும் பல கலை வடிவங்களாக அமையலாம்.

## குழந்தைகள்
குழந்தைகளின் பொழுதுபோக்கு விளையாட்டை மையமாகக் கொண்டது மற்றும் அதுவே  அவர்களின் வளர்ச்சிக்கு முக்கியமானது. குழந்தைகளுக்கு பொழுதுபோக்கு வழங்கப்படுகிறது அல்லது பெரியவர்களால் அவர்களுக்குக் கற்பிக்கப்படுகிறது, மேலும் பொம்மலாட்டங்கள், கோமாளிகள் மற்றும் கேலிச் சித்திரம் போன்ற பல செயல்களும் சிறுவர்கள் மற்றும் பெரியவர்களால் அனுபவிக்கப்படுகின்றன.

தமிழர் பண்பாட்டில் 2000ஆம் ஆண்டு வரை சிறுவர்களின் பொழுது போக்கு கதை கேட்டல், கிட்டிப் புள்ளு, அணில் பிள்ளை, கிளித்தட்டு, ஓடி விளையாடுதல், தாயக் கட்டை, எறிபந்து போன்ற விளையாட்டுகள் மூலம் தமது பொழுது போக்கை களித்தனர். தற்பொழுது பெரும்பாலுமான சிறுவர்கள் தொலைக்காட்சி, இசை மற்றும் கணினி போன்றவற்றுடன் தமது பொழுது போக்கை அனுபவிக்கின்றனர்.

## மகிழ்கலை அம்சங்கள்

* கதை கூறுதல்  
* நடனம் ஆடுதல் 
* விளையாடுதல் 
* வாசித்தல்  
* ஓடுதல் 
* தற்காப்பு கலை கற்றல் 
* தொலைக்காட்ச்சி பார்த்தல்  
* இசை கேட்டல் 
* பாடுதல் 
* கணினி விளையாட்டு 
* இணைய விளையாட்டு 
* படம் வரைதல் 
* எழுதல்  
* இரு சக்கரவண்டி ஓடுதல் 
* கைவண்ண பொருட்கள் செய்தல் 
* சமைத்தல் 
* காணொளி உருவாக்கல்  
* இசை உருவாக்கல்  
* திரையரங்கு செல்லுதல் 
* பொருட்கள் வாங்க செல்லுதல் 

## மேற்கோள்கள்

பகுப்பு:மகிழ்கலை
பிளே போய் தொழிலகம்

frame|right|200px

**பிளே போய் தொழிலகம் (Playboy Enterprises)** ஒர் அமெரிக்க மகிழ்கலை வணிக நிறுவனமாகும். இது 1953 ஆம் ஆண்டில் பெண்களை ஆபாசமாக, நிர்வாணமாக, கவர்ச்சியாக காட்டும் பிளே போய் இதழை வெளியிடும் நிறுவனமாக தொடங்கி இன்று உலகின் பெரிய மகிழ்கலை நிறுவனங்களில் ஒன்றாக திகழ்கின்றது. தொலைக்காட்சி, இணையம் போன்ற எல்லா ஊடகங்களையும் பயன்படுத்தும் நிறுவனமாக வ்ளர்ச்சியடைந்துள்ளது. அமெரிக்க பண்பாட்டிலும் உலகமயமாதல் பண்பாட்டிலும் பிளே போய் இதழினிதும் நிறுவனத்தினதும் தாக்கம் கணிசமானது.

## மேற்கோள்கள்

பகுப்பு:மகிழ்கலை வணிக நிறுவனங்கள்
பகுப்பு:ஆங்கில ஊடக நிறுவனங்கள்
ஜி. என். பாலசுப்பிரமணியம்

thumb|right|கர்நாடக இசைப்பாடகர் ஜி. என். பாலசுப்பிரமணியம்
**ஜி. என். பாலசுப்பிரமணியம்** (*G. N. Balasubramaniam*, ஜனவரி 6, 1910 - மே 1, 1965), ஒரு தலை சிறந்த கருநாடக இசைப்  பாடகர். "ஜி.என்.பி" என்று அழைக்கப்பட்ட அவர் தன் தனித்தன்மையான இசையாலும், இயற்கையாக அமைந்த குரல் வளத்தாலும் பல்லாயிரக்கணக்கான இரசிகர்களை ஈர்த்தவர்.

இன்றைக்கு சங்கீத மேடைகளில் பின்பற்றப்படும் பாணியை வகுத்துக் கொடுத்து செம்மைப்படுத்தியவர் ஜி.என்.பி. இதனை "ஜி.என்.பி பாணி" என்று கருநாடக இசை உலகத்தில் அடையாளப்படுத்துகின்றனர்.

## வாழ்க்கைக் குறிப்பு
அவர் கும்பகோணத்தை அடுத்துள்ள ஆடுதுறை அருகே அமைந்துள்ள கூடலூர் என்னும் ஊரில் ஜி.வி.நாராயணசாமி ஐயர், விசாலம் அம்மாள் தம்பதியினருக்கு மகனாகப் பிறந்தார். தந்தையார் ஜி. வி. நாராயணசாமி ஐயர் சென்னை திருவல்லிக்கேணி இந்து உயர்நிலைப்பள்ளியில் தலைமை ஆசிரியராகப் பணிபுரிந்தவர். சிறந்த இசை ரசிகரான அவர் ஒரு சபையை நடத்தி வந்தார். அதனால் சிறு வயதிலிருந்தே ஜி.என்.பி.க்கு பல முன்னணி இசைக் கலைஞர்களுடன் பழகி அவர்களின் இசையை அருகிலிருந்து கேட்கும்  வாய்ப்புக் கிட்டியது. ஆங்கில இலக்கியத்தில் பி.ஏ (ஆனர்ஸ்) பட்டம் பெற்ற பாலசுப்பிரமணியம் கருநாடக இசையை தன் தொழிலாகத் தேர்ந்தெடுத்தார். இசையுலகில் அவருடைய நுழைவு தற்செயலாகத்தான் நிகழ்ந்தது என்றாலும் அவருடைய  துடிப்பான "பிருகா"க்களும், அதிரடி சுரக் கோர்வைகளும், ஆழ்ந்த இசை அறிவும் அவரை புகழின் உச்சிக்கு உயர்த்திவிட்டன. பல ஆண்டுகள் அவர் கருநாடக இசை உலகின் முடிசூடா மன்னனாக விளங்கினார். இவருடைய மாணவர்களில் எம். எல். வசந்தகுமாரி, ராதா ஜெயலட்சுமி, எஸ். கல்யாணராமன், திருச்சூர் வி. இராமச்சந்திரன் ஆகியோர் சிறந்த பாடகர்களாகப் பெயர்பெற்றவர்கள்.

அவர் பாடி இசைத் தட்டாக வெளிவந்த "வாசுதேவயனி" என்று தொடங்கும் கல்யாணி இராகப் பாடல் அக்காலத்தில் விற்பனையில் சாதனை படைத்தது. அது பதிப்பிக்கப்பட்ட 1940 ஆம் ஆண்டில் பத்தாயிரம் ரூபாய் "ராயல்டி"யாக அவருக்கு இந்த இசைத்தட்டு விற்பனை மூலம் கிட்டியது!

விரிவாக இராக ஆலாபனைகள் புரிவதில் புதிய முறைகளை அவர் கையாண்டார். பல இராகங்களில் அதுவரை கையாளப்படாத புதிய பரிமாணங்களை அவர் தொட்டு தன் ஆழ்மனத்தில் தோன்றும் கற்பனைகளுக்கு குரல் வடிவம் கொடுத்தார்.

சகுந்தலை திரைப்படத்தில் இடம்பெற்ற "எனை மறந்தனன்” என்று தொடங்கும் விருத்தத்தில் காம்போதி ராகத்தில் வேறு ஒருவருமே கையாண்டிராத வகையில் இரண்டு நிமிடத்திற்கும் சற்றுக் குறைவான நேரத்தில் அந்த ராகத்தின் அனைத்து லட்சணங்களையும் குழைத்து ஜிஎன்பி பாடியுள்ளார்.

## திரைப்படத்துறை பங்களிப்புகள்
எம். எஸ். சுப்புலட்சுமியுடன் இணைந்து சகுந்தலை (1940) எனும் திரைப்படத்தில் நடித்தார். அடுத்து பாமா விஜயம் (1934), சதி அனுசுயா (1937), உதயணன் வாசவதத்தா (1946), ருக்மாங்கதன் (1947) போன்ற படங்களில் நடித்தார்.

## விருதுகள்
* சங்கீத கலாநிதி விருது, 1958. வழங்கியது: மியூசிக் அகாதெமி, சென்னை.
* சென்னை தி இந்தியன் ஃபைன் ஆர்ட்ஸ் சொசைட்டி ஜி. என். பி. நினைவு நாளை ஒவ்வொரு வருடமும் கொண்டாடுகிறது.

## மேற்கோள்கள்

## உசாத்துணை நூல்கள்
* "சங்கீத இளவரசர் ஜி.என்.பி" ஒரு விகடன் பிரசுரம்

## வெளி இணைப்புகள்
* ஜி. என். பாலசுப்பிரமணியம் வலைத்தளம்  
* சங்கீதப்ரியாவில் ஜி.என்.பி பற்றிய வலைப்பக்கம் 

பகுப்பு:கருநாடக இசைப் பாடகர்கள்
பகுப்பு:வாக்கேயக்காரர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:1910 பிறப்புகள்
பகுப்பு:1965 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்